**Ljudska glasba**

Pod ljudsko glasbo štejemo ljudsko pesem, ljudska glasbila in ljudske plese.

**Ljudska pesem**

Značilnosti ljudske pesmi:

* Avtorja ni, ali je neznan
* Improvizacija
* Spontanost
* Prenašanje iz roda v rod

Ljudska pesem je tesno povezana z ustnim izročilom. Pomemben je tudi kolektivni spomin in druženje z ljudmi. V ljudskih pesmih je razvito večglasje (pri Madžarih enoglasno).

**Ljudski ples**

V kulturni dediščini se ples pogosto zamenjuje z besedo raj, rajanje. V Sloveniji je plesno izročilo dokaj enotno, razlike so le v odmaknjenih regijah: Rezija, Beneška Slovenija.

Poznamo:

* Plese v kroga (kolo - Bela krajina)
* Plese v vrsti
* Ena izmed plesnih oblik v Sloveniji je **štajeriš**, katerega starejša oblika predstavlja združitev plesa in petja. Spada med snubitvene plese, vplival pa je tudi na druge plese v Sloveniji.

**Ljudska glasbila**

To so glasbila, ki se uporabljajo le v ljudski glasbi: žvegla, lončeni bas, klopotec, raglja, oprekelj – palčke po strunah, …

Toda to so tudi glasbila, ki se uporabljajo tudi v umetni glasbi: kitara, violina, harmonika, klarinet, …

Ta glasbila so spremljala plesne skupine. Za Slovenijo je značilno tudi pritrkavanje – ritmično udarjanje po cerkvenih zvonovih.